Nordea

[thumb|right|260px| ''Nordea'' galvenais birojs [Helsinki|Helsinkos]]
***Nordea Bank Abp*** ir Somijā reģistrēta pārvaldītājsabiedrība, kas darbojas finanšu jomā, galvenokārt Ziemeļvalstīs. Grupa ir izveidota 2000. gadā Zviedrijā, bet kopš 2018. gada tās centrālais birojs atrodas Helsinkos, Somijā.

*Nordea Bank* akcijas tiek kotētas *[[Nasdaq]]* fondu biržās: *[[Nasdaq Stockholm]]*, *[[Nasdaq Helsinki]]* un *[[Nasdaq Copenhagen]]*. Lielākie akcionāri (2024. gada jūnijā): *[[BlackRock]]* (5,2 %),  *Nordea Fonden* (4,4 %), *Norges Bank* (4,4 %), *Cevian Capital* (3,8 %)), *Vanguard* (3,8 %).

## Vēsture
*Nordea Bank* rašanās vēsture ir viena no senākajām Ziemeļvalstu reģionā, tādējādi veidojot vienu no lielākajām finanšu grupām Ziemeļeiropā. Banka ir rezultāts secīgai Somijas, Dānijas, Norvēģijas un Zviedrijas banku (*Merita Bank*, Unibankas, *Kreditkassen* (*Christiania Bank*) un *Nordbanken*) apvienošanai, kas notika no 1997. līdz 2000. gadam. 

1990. gadā *Nordea* sāka paplašināties, izveidojot filiāles Baltijas jūras austrumu reģionā. Pirmā Igaunijas filiāle tika atvērta Tallinā 1995. gadā, savukārt 1999. gadā *Nordea* kļuva par vienīgo bankas akcionāru Latvijā. Lietuvā *Nordea* bankas filiāle tika atvērta 2000. gadā.  

### Nesenā vēsture
2011. gadā Zviedrijas valdība pārdeva daļu tai piederošo *Nordea Bank AB* akciju. 2013. gada jūnijā tā samazināja savu ieguldījumu bankā no 13,4 % līdz 7 %. 2013. gada septembrī Zviedrija pārdeva valstij piederošos atlikušos 7 % *Nordea* kapitāldaļu. Akcijas iegādājās dažādi investori.

2015. gadā *Nordea* pieņēma stratēģiju Krievijā samazināt privāto klientu apkalpošanas darbību un veidot korporatīvo investīciju banku.
2017. gada janvārī *Nordea* Krievijā privāto kredītu apkalpošanas biznesu par 16 miljardiem rubļu (251,5 miljoniem eiro) pārdeva Krievijas bankai *Sovkombank*.

2016. gada 25. augustā tika izplatīta informācija, ka akcionāri plāno apvienot *Nordea* un *[[DNB bank|DNB]]* bankas Latvijā, Lietuvā un Igaunijā. 2017. gadā *Nordea* un *DNB* Zviedrijā izveidoja kopuzņēmumu *[[Luminor Group|Luminor Group AB]]*, kam nodeva Baltijas valstu *Nordea* un *DNB* banku aktīvus. 1. oktobrī *Nordea Bank AB* filiāles Latvijā, Igaunijā un Lietuvā tika pievienotas attiecīgi *AS DNB Pank*, *[[Luminor Bank (Latvija)|AS DNB Banka]]* un *AB DNB Bankas*, un 
sāka strādāt zem viena zīmola *Luminor*.

2017. gada septembrī *Nordea* paziņoja par plāniem pārcelt savu korporatīvo galveno mītni no Stokholmas uz Helsinkiem. 2017. gada 27. septembrī Somijā tika reģistrēta pārvaldītājsabiedrība *Nordea Holding Abp* (2018. gada 29. jūnijā tā pārdēvēta par *Nordea Bank Abp*). Grupas uzņēmumi tika reorganizēti šajā mātes uzņēmumā; bankas Zviedrijā, Dānijā un Norvēģijā tika pārveidotas par filiālēm. Pārcelšanās tika pabeigta 2018. gada oktobrī.
2019. gada 1. martā tika pabeigta Norvēģijas bankas *[[Gjensidige Bank|Gjensidige Bank ASA]]* iegāde.
2019. gada 19. decembrī tika paziņots, ka *Nordea* no *[[Société Générale]]* iegādāsies tās meitas uzņēmumu Norvēģijā *SG Finans AS*; darījums pabeigts 2020. gada 1. oktobrī.
2019. gada 30. decembrī Dānijas hipotēku iestādes *LR Realkredit* kapitāldaļas tika pārdotas uzņēmumam *[[Nykredit]]*.
2020. gada 6. jūlijā *Nordea* vienojās iegādāties *Frende Livsforsikring AS* fondēto un individuālo pensiju portfeļus Norvēģijā.
2022. gada 18. martā *Nordea* vienojās no uzņēmuma *Topdanmark Forsikring* iegādāties dzīvības un pensiju biznesu *Topdanmark Life*; darījums pabeigts 1. decembrī.
2023. gada 15. maijā tika pabeigta Zviedrijas digitālās pensiju brokeru platformas *Advinans* iegāde. 
2023. gada 19. jūlijā *Nordea* noslēdza līgumu ar *[[Danske Bank]]* par tās Norvēģijas privātklientu apkalpošanas biznesa un saistīto aktīvu pārvaldības portfeļu iegādi.

## ''Nordea Bank'' Latvijā
*Nordea Bank* Latvijas filiāles vēsture aizsākās 1992. gada aprīlī, kad Baltijas Investīciju Programmas ietvaros tika dibināta Latvijas Investīciju Banka. Tās akcionāri bija: Latvijas valsts, Eiropas Rekonstrukcijas un attīstības banka (*EBRD*), *Finnish Fund for Industrial Cooperation Ltd* (Somija), *Swedfund International AB* (Zviedrija), *[[Deutsche Investitions und Entwicklungsgesellschaft GmbH]]* (Vācija).

2001. gada 3. decembrī *Nordea* grupas banku apvienošanas procesā, kā arī vienota bankas vārda integrēšanas rezultātā, jaunais nosaukums *Nordea Bank* Latvijas filiāle aizvietoja *Merita Bank* Rīgas filiāles nosaukumu.

2017. gada 1. oktobrī *Nordea Bank AB* filiāle Latvijā pievienota *[[Luminor Bank (Latvija)|AS DNB Banka]]*.

## Attēlu galerija

Attēls:0661 Nordea Helsinki.JPG|Galvenais birojs Helsinkos
Attēls:PK-huset 2009b.jpg|Mītne Stokholmā
Attēls:ImmeublesCopenhaguefaceBibliothèqueRoyale.jpg|Mītne Kopenhāgenā
Attēls:Nordea M17 new part 3jun2006.JPG|Agrākais birojs Oslo
Attēls:Nordean konttori Helsingin Käpylässä.jpg|Agrākais birojs Helsinkos


## Atsauces

## Ārējās saites

* Oficiālā mājaslapa
* Nordea Bank AB profils vietnē Yahoo! Finance